**„A ló szőre ragyog, mint az arany”**

Hol volt, hol nem volt, talán az Óperenciás-tengeren is túl, ahol a madár sem jár, élt egy szegény kislány az özvegy édesapjával. Olyan szegények voltak, hogy a kislánynak a szomszéd gazdag uraságnál kellett cselédkednie a betevő falatért. Az uraság igen lelketlen volt, így a kislány sokat szenvedett.

Egyszer, amikor éppen az istállót takarította, meglátott egy rejtekajtót a sarokban. A kislány nagyon kíváncsi volt, mi lehet az ajtó mögött. Megpróbálta kinyitni, de az ajtó zárva találta. Elkezdte keresni a kulcsot, és nemsokára talált is egy kis arany kulcsocskát elrejtve a lószerszámok között. Amikor kinyitotta az ajtót, egy göthös csikót látott meg mögötte. Szegény jószág már régóta nem ehetett és ihatott, csak úgy zörögtek a csontjai. Csak a nagy fekete szeme ragyogott, amikor a kislányra nézett.

* Megismersz? – kérdezte a ló.

A kislány úgy meglepődött, hogy az állat beszél, még válaszolni sem tudott.

* Az édesanyád lova voltam. A gazdag uraság zárt be ide, hogy ne segíthessek a mamádnak.
* A mamám meghalt – mondta szomorúan a kislány.
* Dehogy, csak a gonosz sárkány fogva tartja. Ha megetetsz és megitatsz, segítek kiszabadítani.
* Hozok vizet és szénát – mondta a lány.
* Ne! Parazsat hozz és sok bort!

A kislány el is szaladt, bár nem értette, mit is fog kezdeni ezekkel a ló. Amikor megérkezett a lányka a borral és a parázzsal, a ló felhabzsolta azokat. Lássatok csodát, a zörgő csontú gebe gyönyörű táltossá változott. Szőre úgy ragyogott, mint az arany.

* Szaladj, csomagolj egy kis túrót, mézet, egy nagy kancsó bort és egy marék patkószöget, aztán pattanj a hátamra! Nincs sok időnk, sietnünk kell!

A kislány térült-fordult, már vissza is jött, hátán egy nagy iszákkal. Felpattant a táltos hátára, aki nekiiramodott, de nem ám a földön, hanem a levegőben. Úgy szelte az eget, mint a madár. Egy gondolatnyi idő alatt már ott is voltak a sárkány gyémánt palotájának kapuja előtt.

* Na, most figyelj, és mindent úgy csinálj, ahogy mondom! A sárkány nagyon szereti a túrót és mindennél jobban a mézes bort. Ezek illatának nem tud ellenállni. A marék szöget gyúrd bele a túróba, a mézet pedig öntsd a borba, és rakd mind a kettőt egy kristálytálcán az asztalra! Aztán gyorsan bújj el a szekrénybe! De siess, mert a sárkány mindjárt hazajön.

A kislány így is tett, és rövidesen már a szekrényben kuporgott reszketve.

De már jött is a sárkány! Azonnal megérezte a túró és a mézes bor ellenállhatatlan illatát. A hét túrógombócot egyszerre kapta be a sárkány hét feje, és már itta is rá a mézes bort. Igen ám, de a szögek hamar kiszúrták a gyomrát, és a sok lyukon csak úgy ömlött a vére. Nemsokára ki is lehelte a rút lelkét.

Abban a pillanatban életre kelt a gyémánt kastély összes régi lakója. A sok inas, szolga, szobalány és a királynő is, akit a sárkány varázslata rejtett el a világ elől. A kislány boldogan futott mamája ölelő karjaiba, aki hol kacagva, hol sírva ölelte magához rég nem látott lányát.

A táltos csikó nemsokára hozta a kislány boldog édesapját is. A gazdag ember változott szolgává, és élete végéig dolgoznia kellett. A kislány boldogan élt a szüleivel és a táltos csikóval együtt a kastélyban, amíg meg nem haltak.

Írta: Wágner Flóra

6.osztály, 11 éves

Sashegyi Arany János Általános Iskola és Gimnázium

Felkészítő tanár: Ferenczi Emese

emese.ferenczi11@gmail.com

Szülő: Wagner Csilla 06-20-2210249